CELEX: 32006R0945
Language: fi
Date: 2006-06-26 00:00:00
Title: Komission asetus (EY) N:o 945/2006, annettu  26 päivänä kesäkuuta 2006 , vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä annetun asetuksen (EY) N:o 1342/2003 muuttamisesta

27.6.2006   
            
            
               FI
            
            
               Euroopan unionin virallinen lehti
            
            
               L 173/12
            
         
      KOMISSION ASETUS (EY) N:o 945/2006,
   annettu 26 päivänä kesäkuuta 2006,
   vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä annetun asetuksen (EY) N:o 1342/2003 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon riisin yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1785/2003 (1) ja erityisesti sen 10 artiklan 2 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1785/2003 11 a ja 11 c artiklassa vahvistetaan CN-koodiin 1006 20 kuuluvan esikuoritun riisin sekä CN-koodiin 1006 30 kuuluvan kokonaan tai osittain hiotun riisin tuonnissa kannettavien tullien laskentamekanismit ja vahvistaminen säännöllisin väliajoin.
            
         
               (2)
            
            
               Jotta näiden mekanismien toiminta ei häiriintyisi liiallisten tuontitodistushakemusten vuoksi, komission asetuksessa (EY) N:o 1342/2003 (2) olisi vahvistettava esikuoritun sekä osittain ja kokonaan hiotun riisin tuontitodistuksiin liittyvä vakuus riittävän korkealle tasolle.
            
         
               (3)
            
            
               Sen vuoksi asetusta (EY) N:o 1342/2003 olisi muutettava.
            
         
               (4)
            
            
               Tässä asetuksessa säädetyt toimenpiteet ovat viljan hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Lisätään asetuksen (EY) N:o 1342/2003 12 artiklaan a a alakohta seuraavasti:
   
               ”a a)
            
            
               30 euroa tonnia kohti, poiketen siitä, mitä a alakohdassa säädetään, CN-koodeihin 1006 20 ja 1006 30 kuuluvien tuotteiden osalta, jos on kyse tuontitodistuksista.”
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä heinäkuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä kesäkuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 270, 21.10.2003, s. 96. Asetus sellaisena kuin se on muutettuna asetuksella (EY) N:o 797/2006 (EUVL L 144, 31.5.2006, s. 1).
   
      (2)  EUVL L 189, 29.7.2003, s. 12. Asetus sellaisena kuin se on viimeksi muutettuna asetuksella (EY) N:o 830/2006 (EUVL L 150, 3.6.2006, s. 3).